Σερμπούρ-αν-Κοταντέν

Το Σερμπούρ-αν-Κοταντέν (γαλλικά: Cherbourg-en-Cotentin‎‎, προφέρεται: [ʃɛʁbuʁ ɑ̃ kɔtɑ̃tɛ̃], νορμανδικά: Tchidbouo‎‎) είναι γαλλική κοινότητα στον νομό της Μανς, στη διοικητική περιοχή της Νορμανδίας. Συστάθηκε ως κοινότητα την 1η Ιανουαρίου 2016 από τη συνένωση πέντε κοινοτήτων, με έδρα την κοινότητα Σερμπούρ-Οκτεβίλ, η οποία είναι και πρωτεύουσα του διοικητικού διαμερίσματος Σερμπούρ. Τοπωνύμιο Η κοινότητα παίρνει το όνομά της από το Σερμπούρ-Οκτεβίλ, την κύρια πόλη της κοινότητας, και τη χερσόνησο Κοταντέν. Το Χερβούργο είναι ένα σημαντικό εμπορικό, επιβατικό και στρατιωτικό λιμάνι στη Μάγχη. Ιστορία Το 1970 το Σερμπούρ και πέντε κοντινές κοινότητες (Οκτεβίλ, Τουρλαβίλ, Εκερντρεβίλ-Αινβίλ, Κερκβίλ και Λα Γκλασερί) ίδρυσαν την Αστική Κοινότητα του Χερβούργου (CUC), που δημιουργήθηκε με διάταγμα της 2ας Οκτωβρίου το 1970. Στις 7 Νοεμβρίου 1999, η πολιτική βούληση για τη συγχώνευση των έξι κοινοτήτων σε ένα «Μεγάλο Χερβούργο» οδήγησε στη διεξαγωγή δημοψηφίσματος. Αλλά στο ερώτημα «Είστε υπέρ της συγχώνευσης της κοινότητας σας με άλλους για να επιτύχετε το Μεγάλο Χερβούργο;» μόνο η πλειοψηφία των ψηφοφόρων του Χερβούργου (83,72% ναι) και της Οκτβίλ (55.88%) απάντησαν θετικά, με αποτέλεσμα τη διατήρηση της Αστικής κοινότητας, και τη συγχώνευση μόνο του Χερβούργου με την Οκτβίλ την 1η Μαρτίου 2000. Στις 8 Σεπτεμβρίου 2015, τα δημοτικά συμβούλια των πέντε ενδιαφερομένων κοινοτήτων (Χερβούργο-Οκτβίλ, Τουρλαβίλ, Εκερντρεβίλ-Αινβίλ, Κερκβίλ και Λα Γκλασερί) συναντήθηκαν και ενέκριναν την ενοποίηση των αντίστοιχων κοινοτήτων τους σε μία πόλη, που ονομάζεται Σερμπούρ-αν-Κοταντέν, έχοντας την ιδιότητα της νέας κοινότητας, σύμφωνα με το άρθρο 21 του νόμου αριθ. 2010-1563 της 16ης Δεκεμβρίου 2010 σχετικά με τη μεταρρύθμιση των τοπικών κοινοτήτων. Σύνθεση Παραπομπές Εξωτερικοί σύνδεσμοι Πολυμέσα σχετικά με το θέμα Σερμπούρ-αν-Κοταντέν στο Wikimedia Commons (Γαλλικά) Επίσημος ιστότοπος